Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite X: Luettelo, jota tarkoitetaan liittymisasiakirjan 24 artiklassa: Unkari - 4. Kilpailupolitiikka



Virallinen lehti nro L 236 , 23/09/2003 s. 0849 - 0850



4. KILPAILUPOLITIIKKA Euroopan yhteisön perustamissopimus, VI osasto, 1 luku "Kilpailusäännöt" 1. 3 miljardin ja 10 miljardin HUF:n verotukijärjestelmät a) Sen estämättä, mitä EY:n perustamissopimuksen 87 ja 88 artiklassa määrätään, Unkari saa soveltaa yhtiöveroa ja osinkoveroa koskevan, vuoden 1996 Unkarin lain LXXXI 21(7), (10) ja (11) pykälän ja vuoden 2000 Unkarin tasavallan talousarviota koskevan, vuoden 1999 lain CXXV 93 pykälän nojalla ennen 1 päivää tammikuuta 2003 myönnettyjä yhtiöverohelpotuksia seuraavin edellytyksin: i) pk-yritysten osalta, sellaisina kuin ne määritellään kyseisiä yrityksiä koskevan yhteisön määritelmän [2] mukaisesti ja komission käytäntöä noudattaen, 31 päivään joulukuuta 2011 saakka kyseinen päivä mukaan lukien; Jos on kyseessä sulautuminen, hankkiminen tai vastaava toimi, joka vaikuttaa edellä mainitun lainsäädännön nojalla myönnetyn verohelpotuksen saajaan ja joka kuuluu tämän i alakohdan soveltamisalaan, yhtiöverohelpotus on lakkautettava; ii) muiden yritysten osalta edellyttäen, että edellä mainitun lainsäädännön nojalla myönnettyjen tukimäärien osalta noudatetaan seuraavia rajoituksia: aa) Valtion tuki alueellisille investoinneille: - investointituen kokonaismäärä saa olla enintään 75 prosenttia tukikelpoisista investointikustannuksista, jos yritys aloitti järjestelmän mukaiset investointinsa ennen 1 päivää tammikuuta 2000. Jos yritys aloitti järjestelmän mukaiset investointinsa vuosina 2000-2002, investointituen kokonaismäärä saa olla enintään 50 prosenttia tukikelpoisista investointikustannuksista; - jos yritys toimii moottoriajoneuvoalalla [3], investointituen kokonaismäärä saa olla enintään 30 prosenttia tukikelpoisista investointikustannuksista, jos yritys aloitti järjestelmän mukaiset investointinsa ennen 1 päivää tammikuuta 2000. Jos yritys aloitti järjestelmän mukaiset investointinsa vuosina 2000-2002, investointituen kokonaismäärä saa olla enintään 20 prosenttia tukikelpoisista investointikustannuksista; - ajanjakso, jonka perusteella edellä mainittuihin 75 prosentin ja 50 prosentin (moottoriajoneuvoalan osalta 30 ja 20 prosentin) enimmäismääriin sisällytettävän tuen määrä lasketaan, alkaa 1 päivänä tammikuuta 2003; laskelmassa ei oteta huomioon tukea, jota on haettu ja joka on saatu kyseistä päivämäärää edeltävien aikaisempien voittojen perusteella; - jos yritys on liittymispäivänä jo ylittänyt sovellettavat enimmäismäärät, tukea ei tarvitse maksaa takaisin; - tuen kokonaismäärän laskemiseksi on otettava huomioon kaikki tuensaajalle myönnetyt tukikelpoisiin kustannuksiin liittyvät tuet, mukaan lukien muiden järjestelmien nojalla myönnetyt tuet ja riippumatta siitä, onko tuki myönnetty paikallisista, alueellisista, kansallisista vai yhteisön lähteistä; - tukikelpoiset kustannukset on määriteltävä alueelliseen investointitukeen sovellettaviin yhteisön sääntöihin pohjautuvin perustein; - huomioon voidaan ottaa tukikelpoiset kustannukset, jotka ovat aiheutuneet 1 päivän tammikuuta 1997 ja 31 päivän joulukuuta 2005 välisenä aikana yrityksen 31 päivään joulukuuta 2002 mennessä virallisesti hyväksymän ja Unkarin tasavallan valtiovarainministeriölle 31 päivään tammikuuta 2003 mennessä tiedoksiannetun ohjelman puitteissa. bb) Valtion tuki koulutus-, tutkimus- ja kehittämistoiminnalle sekä työllisyys- ja ympäristöinvestointeihin: - tuki ei saa ylittää niitä asianomaisia tuki-intensiteetin enimmäismääriä, joita sovelletaan 1 päivänä tammikuuta 2003 EY-sopimuksen 87 ja 88 artiklan nojalla kyseisiin tukitavoitteisiin; - ajanjakso, jonka perusteella sovellettaviin enimmäismääriin sisällytettävän tuen määrä lasketaan, alkaa 1 päivänä tammikuuta 2003; laskelmassa ei oteta huomioon tukea, jota on haettu ja joka on saatu kyseistä päivämäärää edeltävien aikaisempien voittojen perusteella; - jos yritys on liittymispäivänä jo ylittänyt sovellettavat enimmäismäärät, tukea ei tarvitse maksaa takaisin; - tuen kokonaismäärän laskemiseksi on otettava huomioon kaikki tuensaajalle myönnetyt tukikelpoisiin kustannuksiin liittyvät tuet, mukaan lukien muiden järjestelmien nojalla myönnetyt tuet ja riippumatta siitä, onko tuki myönnetty paikallisista, alueellisista, kansallisista vai yhteisön lähteistä; - tukikelpoiset kustannukset on määriteltävä kyseisiin tukitavoitteisiin 1 päivänä tammikuuta 2003 sovellettavien yhteisön sääntöjen pohjalta; - huomioon voidaan ottaa tukikelpoiset kustannukset, jotka ovat aiheutuneet 1 päivän tammikuuta 1997 ja 31 päivän joulukuuta 2005 välisenä aikana yrityksen 31 päivään joulukuuta 2002 mennessä virallisesti hyväksymän ja Unkarin tasavallan valtiovarainministeriölle 31 päivään tammikuuta 2003 mennessä tiedoksiannetun ohjelman puitteissa. cc) Tuensaajan tekemien investointien osalta, jotka liittyvät julkisiin infrastruktuureihin, tuki rajoitetaan 100 prosenttiin 31 päivään joulukuuta 2002 saakka kyseinen päivä mukaan lukien aiheutuneista kuluista. Tässä kohdassa vahvistetut siirtymäjärjestelyt eivät tule voimaan, elleivät edellä vahvistetut edellytykset täyty. b) Kaikkea tukea, jota on myönnetty edellä mainitun lainsäädännön nojalla ja jota ei ole muutettu edellä a alakohdassa mainittujen edellytysten mukaiseksi liittymispäivään mennessä, on pidettävä tämän asiakirjan liitteessä IV olevassa 4 luvussa "Kilpailupolitiikka" vahvistetun voimassa olevan tukijärjestelmän nojalla uutena tukena. c) Unkarin on toimitettava komissiolle: - kahden kuukauden kuluttua liittymispäivästä tiedot edellä a alakohdassa esitettyjen edellytysten täyttämisestä, - vuoden 2006 kesäkuun loppuun mennessä tiedot tuensaajille edellä mainitun lainsäädännön nojalla tosiasiallisesti aiheutuneista tukikelpoisista investointikustannuksista sekä edunsaajien saaman tuen kokonaismääristä. 2. Off-shore ohjelma a) Sen estämättä, mitä EY:n perustamissopimuksen 87 ja 88 artiklassa määrätään, Unkari saa soveltaa yhtiöverosta ja osinkoverosta vuonna 1996 annetun lain LXXXI 4.28 pykälän ja 19(2) pykälän nojalla ennen 1 päivää tammikuuta 2003 myönnettyjä yhtiöveron alennuksia 31 päivään joulukuuta 2005 saakka kyseinen päivä mukaan lukien. b) Jos on kyseessä sulautuminen, hankkiminen tai vastaava toimi, joka vaikuttaa edellä a alakohtaan kuuluvan lainsäädännön nojalla myönnetyn yhtiöveron alennuksen saajaan, yhtiöveron alennus on lakkautettava. 3. Paikallisviranomaisten verotuki a) Sen estämättä, mitä EY:n perustamissopimuksen 87 ja 88 artiklassa määrätään, Unkari saa soveltaa 31 päivään joulukuuta 2007 saakka ja kyseinen päivä mukaan lukien paikalliselle liiketoiminnalle tarkoitettuja veronalennuksia enintään 2 prosenttiin saakka yritysten liiketulosta, jotka paikallishallinto on myöntänyt rajoitetuksi ajaksi paikallisveroista vuonna 1990 annetun lain C 6 ja 7 pykälän nojalla, sellaisena kuin se on muutettuna varainhoitoa koskevien lakien muuttamisesta vuonna 2001 annetun lain L 79(1) ja 79(2) pykälällä, sellaisena kuin tämä on muutettuna veroja, maksuja ja muita talousarviomaksuja koskevien lakien muuttamisesta vuonna 2002 annetun lain XLII 158 pykälällä. b) Yritykset, jotka hyötyvät yhtiöverosta ja osinkoverosta vuonna 1996 annetun lain LXXXI 21(7), (10) tai (11) pykälän tai vuoden 2000 Unkarin tasavallan talousarviota koskevan, vuoden 1999 lain CXXV 93 pykälän säännöksistä taikka sellaisista tukijärjestelmistä, jotka eivät ole EY:n perustamissopimuksen 87 ja 88 artiklan mukaisia, eivät ole oikeutettuja edellä olevan a alakohdan mukaiseen siirtymäjärjestelyyn. [2] Komission suositus 96/280/EY, annettu 3 päivänä huhtikuuta 1996, pienten ja keskisuurten yritysten määritelmästä (EYVL L 107, 30.4.1996, s. 4). [3] Alueellista tukea suurille investointihankkeille koskevien yhteisön monialaisten puitteiden liitteen C merkityksessä moottoriajoneuvoalan valtion tukia koskevat puitteet (EYVL C 70, 19.3.2002, s. 8). --------------------------------------------------